**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 16.05.2025, ora 08.00 – 17.05.2025, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 16.05.2025, ora 08.00**

**RÂURI:**

**I.N.H.G.A. a emis o ATENŢIONARE Hidrologică, cod galben, valabilă în intervalul 16.05.2025 ora 15:00 – 17.05.2025 ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice Someşul Mare, Jiu, Olt, Argeș, Ialomiţa, Bistriţa (afluent al Siretului), cu posibile depăşiri ale COTELOR DE ATENŢIE, astfel:**

**COD GALBEN**

**În intervalul 16.05.2025 ora 15:00 – 17.05.2025 ora 12:00 pe râurile din bazinele hidrografice: Someşul Mare - bazin superior și afluenţi bazin mijlociu și inferior (judeţul Bistriţa Năsăud), Jiu - bazin amonte S.H. Sadu și afluenţii aferenţi sectorului aval S.H. Sadu – amonte confluenţă cu râul Gilort (judeţele: Hunedoara și Gorj), Motru - bazin superior și afluenţi bazin mijlociu și inferior (judeţele: Gorj şi Mehedinţi), Gilort - bazin superior și afluenţi bazin mijlociu și inferior (judeţul Gorj), Olt - afluenţii aferenţi sectorului aval confluenţă cu râul Cibin – amonte Ac. Ionești (judeţele: Sibiu, Vâlcea și Argeș), Olteţ – bazin superior și afluenţi bazin mijlociu (judeţele: Gorj și Vâlcea), Argeș - bazin superior, Dâmboviţa - bazin superior (judeţele: Argeș și Dâmboviţa), Ialomiţa – bazin amonte Ac. Pucioasa și afluenţii aferenţi sectorului aval Ac. Pucioasa – amonte S.H. Siliștea Snagovului (judeţele: Dâmboviţa, Prahova și Ilfov), Prahova - bazin superior și afluenţi bazin mijlociu și inferior (judeţele: Prahova şi Ialomiţa), Bistriţa (afluent al Siretului) – afluenţii aferenţi sectorului aval S.H. Cârlibaba – amonte Ac. Izvoru Muntelui (judeţele: Suceava, Neamţ şi Harghita).**

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate și intensitate mai mare pe unele râuri mici din judeţele: Gorj, Vâlcea şi Prahova.**

**Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:***

* **- *ARGEŞ, BISTRIŢA-NĂSĂUD, DÂMBOVIŢA, GORJ, HARGHITA, HUNEDOARA, IALOMIŢA, MEHEDINŢI, NEAMŢ, PRAHOVA, SIBIU, SUCEAVA, VÂLCEA şi ILFOV – ATENŢIONARE Hidrologică, cod Galben***

**Debitele au fost, în general, în creştere ca urmare a precipitațiilor prognozate şi propagării, exceptând râurile din bazinele: Tur, Crasna, Barcău, Bega Veche, bazinele inferioare ale Someșului, Mureșului, Begăi și Timișului, cursul superior și mijlociu al Prutului, unde au fost relativ staționare.**

**Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (peste 100%) pe râurile din bazinele superioare ale Vișeului, Someșului Mare, Moldovei și Trotușului, pe unii afluenți ai Bistriței, iar mai mici (sub 30%) pe râurile din bazinele hidrografice: Someşul Mic, Crasna, Barcău, Crişuri, Bega Veche, Moravița, Cerna, Lotru, Bârlad, Jijia, bazinul superior al Timișului, unii afluenții ai Argeșului superior, ai Mureşului inferior și ai Oltului inferior.**

**În interval a fost emisă o ATENȚIONARE HIDROLOGICĂ pentru fenomene imediate.**

**Este în vigoare ATENȚIONAREA HIDROLOGICĂ nr. 20 din 16.05.2025.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi, în general, în creştere, datorită precipitațiilor prognozate și propagării.**

**Sunt posibile scurgeri pe versanți, torenți, pâraie şi creșteri importante de debite și niveluri, cu efecte de inundații locale pe unele râuri din zonele de deal și de munte, datorită precipitațiilor prognozate sub formă de aversă.**

**Se menține în vigoare ATENȚIONAREA HIDROLOGICĂ nr. 20 din 16.05.2025 până la ora 12:00.**

**DUNARE:**

**Debitul la intrarea în țară (secțiunea Baziaș) în intervalul 16-17.05.2025 a fost în scădere, având valoarea de 4600 m3/s, sub media lunii mai (7250 m3/s).**

**În aval de Porţile de Fier, debitele** **au fost** **în scădere pe sectorul Gruia – Zimnicea și în creștere pe sectorul Giurgiu - Tulcea.**

**Debitul la intrarea în** **țară (secțiunea Baziaș) va fi în scădere (4400 m3/s).**

**În aval de Porțile de Fier debitele vor fi în scădere pe sectorul Gruia –** **Oltenița şi în creștere pe sectorul Călărași - Tulcea.**

**2. Situaţia meteorologică în intervalul 16.05.2025, ora 08.00 – 17.05.2025, ora 08.00**

**A.N.M. a emis o INFORMARE Meteorologică / ATENŢIONARE Meteorologică, cod galben:**

**INFORMARE Meteorologică - valabilă în intervalul 16.05.2025, ora 10.00 – 18.05.2025, ora 20.00, vizând instabilitate atmosferică temporar accentuată, conform căreia: Vor fi averse, vineri în sudul, centrul și estul teritoriului, precum și la munte, apoi cu precădere în jumătatea nordică a țării. Se vor semnala și descărcări electrice, iar în intervale scurte de timp sau prin acumulare vor fi cantități de apă de 15...25 l/mp și pe arii restrânse de peste 35 l/mp.**

**În Carpații Orientali și în Carpații Meridionali, în general la altitudini mai mari de 1500 m vor fi și precipitații sub formă de lapoviță și ninsoare și local se va depune strat de zăpadă (în medie 10...15 cm).**

**Vremea se va răci din nou, iar vineri și sâmbătă valorile termice se vor situa cu mult sub mediile multianuale specifice acestei perioade. Vor fi maxime cuprinse în general între 10 și 20 de grade și minime între 2 și 12 grade, cu cele mai scăzute valori în depresiuni.**

**Vântul se va intensifica treptat în toate regiunile, îndeosebi sâmbătă și duminică. Vor fi viteze în general de 40...60 km/h, iar în zona montană rafalele vor depăși 70...80 km/h.**

**ATENŢIONARE Meteorologică, cod galben - valabilă în intervalul 16.05.2025, ora 10.00 – 17.05.2025, ora 08.00, vizând ploi însemnate cantitativ, conform căreia: În nordul Olteniei și al Munteniei vor fi averse însemnate cantitativ, iar în timp scurt sau prin acumulare cantitățile de apă vor fi de 25...50 l/mp.**

**Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:***

* **- *toate Prefecturile Judeţelor Ţării – INFORMARE Meteorologică.***
* **- *ARGEŞ, DÂMBOVIŢA, GORJ, PRAHOVA şi VÂLCEA – ATENŢIONARE Meteorologică, cod Galben***

**În ţara, vremea s-a răcit semnificativ și a fost deosebit de rece, exceptând extremitățile de nord-vest și de sud-est ale țării, unde valorile termice diurne s-au menținut în jurul celor din intervalul anterior. În aceste condiții temperaturile s-au situat cu mult sub cele specifice datei, abaterile negative față de mediile climatologice fiind în general de 9...14 grade. În prima parte a zilei cerul a fost temporar noros în sud-est, în vest și în nord-vest și noros în rest, apoi a devenit mai mult noros în toate regiunile. Au fost averse în Oltenia, Muntenia, Dobrogea, Moldova, Transilvania, local în Banat și izolat în Crișana. Cantitățile de apă au fost în general între 10 și 20 l/mp în Oltenia, în jumătatea de vest a Munteniei, sudul, centrul și estul Transilvaniei, precum și în nordul Moldovei și izolat de peste 30 l/mp în Carpații Meridionali și în zona deluroasă aferentă (până la 51 l/mp la Rânca). La munte, la altitudini de peste 1400 m, pe alocuri au fost și precipitații sub formă de lapoviță și ninsoare. Vântul a suflat slab și moderat, pe arii restrânse cu intensificări în Dobrogea, sudul Moldovei, nord-estul Munteniei, vestul Olteniei, sud-estul Transilvaniei și pe crestele montane (viteze la rafală în general de 40...50 km/h). La ora 21 era strat de zăpadă la munte, la altitudini de peste 1700 m în Carpații Orientali și în Carpații Meridionali și măsura *-în platformele stațiilor meteorologice-* până la 25 cm în Munții Călimani. Temperaturile maxime s-au încadrat între 6 grade la Suceava, Rădăuți și Darabani și 22 de grade la Brăila. La ora 6 se înregistrau valori termice cuprinse între 4 grade la Boița, Câmpeni, Întorsura Buzăului, Joseni și Toplița și 13 grade la Constanța, Gorgova, Gura Portiței, Hârșova, Mangalia, Sfântu Gheorghe-Deltă, Sulina și Tulcea.**

**La Bucureşti, vremea s-a răcit semnificativ față de intervalul anterior și a devenit rece pentru această dată. Cerul a fost mai mult noros și mai ales seara și noaptea temporar au fost averse. Până la ora 06 s-au acumulat 14 l/mp la Filaret, 12 l/mp la Băneasa și 11 l/mp la Afumați. Vântul a suflat slab și moderat. Temperatura maximă a fost de 16 de grade la Afumați și Băneasa și de 18 grade la Filaret. La ora 6 se înregistrau 9 grade la Filaret și 10 grade la Afumați și Băneasa.**

**3. Prognoza meteorologică în intervalul 17.05.2025, ora 08.00 – 18.05.2025, ora 08.00**

**În ţara, vremea va fi deosebit de rece pentru această dată. Cerul va avea înnorări și vor fi averse, mai ales în prima parte a intervalului, în Moldova, Transilvania, Maramureș, Banat, Crișana, local în Muntenia, în Dobrogea și izolat în Oltenia. Pe suprafețe mici se vor semnala descărcări electrice, iar cantitățile de apă vor depăși 10...20 l/mp. La munte, la altitudini în general de peste 1700 m, vor fi și precipitații sub formă de lapoviță și ninsoare și pe alocuri se va depune strat nou de zăpadă. Vântul va avea intensificări în zona montană înaltă, cu rafale de peste 80...90 km/h, dar temporar și local și în restul teritoriului (viteze în general de 40...60 km/h). Temperaturile maxime se vor încadra între 9 și 20 de grade, iar cele minime între 2 și 12 grade. Izolat vor fi condiții de ceață.**

**La Bucureşti, vremea va deveni deosebit de rece pentru a doua jumătate a lunii mai. Astfel, temperatura maximă se va situa în jurul a 15 grade, iar cea minimă va fi de 7...9 grade. În prima parte a zilei, înnorările vor persista și trecător va mai ploua slab, apoi cerul va deveni variabil. Vântul va avea intensificări ziua, cu viteze de 40...50 km/h, apoi va slăbi în intensitate.**

**II. CALITATEA APELOR**

**2.1. Pe fluviul Dunarea**

**Nu au fost semnalate evenimente deosebite.**

**2.2. Pe râurile interioare**

**Administrația Bazinală de Apă Crișuri informează în data de 16.05.2025, ora 10:30, despre o posibilă poluare accidentală, fără mortalitate piscicolă, a cursului de apă al râului Valea Mărgăuța, afluent al râului Crișul Repede, în localitatea Margău, în dreptul unu imobil, județul Cluj. Apa are o culoare roșiatică, cu urme vagi de spumă albă la suprafață.**

**În urma deplasări în teren a echipei de intervenție s-a constatat că proprietarul imobilului de la numarul 179 a aruncat în Valea Mărgăuța o substanță de culoare albă necunoscută.**

**Administrația Bazinală de Siret revine cu informații referitoare la poluarea râului Bistrița, în zona orașului Bicaz, județul Neamț, precizând următoarele**

**Echipa de intervenție a SC RIRORA STURGENONS SRL (fermă piscicolă) a colectat mecanic, cu paleta, vopseaua din zona vivierei afectate şi a folosit material absorbant biodegradabil pentru hidrocarburi.**

**La teren s-a constatat prezența vopselei, pe bază de solvenți, pe suprafaţa luciului de apă, din incinta fermei piscicole. Amonte de viviere nu s-au observat alte urme de vopsea.**

**- În urma interpretării rezultatelor analizelor fizico-chimice de calitate, pe probele de apă prelevate din lacul Izvoru Muntelui, se constată următoarele:**

**1. Pe lac–golf Potoci (viviera fermei piscicole): valoarea concentratiei indicatorului de calitate Oxigen dizolvat s-a incadrat în limita maxim admisă a clasei a II a de calitate, cu exceptia indicatorului CCOCr care este încadrat in clasa a III a de calitate. Valorile concentrațiilor indicatorilor de calitate analizați (BTEX) sunt mai mici decât limita de cuantificare a metodei de analiză.**

**- Valoarea concentrației indicatorului de calitate Cloroform (triclormetan) este sub limita standardelor de calitate a mediului pentru substanţe prioritare pentru evaluarea stării chimice a corpurilor de apă de suprafaţă, conform H.G.570/2016**

**2. Pe lac– golf Potoci, amonte vivieră fermă piscicolă: valorile concentratiilor indicatorilor de calitate analizati (Oxigen dizolvat; CCOCr) s-au incadrat in limitele maxim admise clasei I de calitate. Valorile concentrațiilor indicatorilor de calitate analizați (BTEX, VOC) sunt mai mici decât limita de cuantificare a metodei de analiză.**

**- nu au fost afectate folosinte de apă în aval**

**- s-a constatat mortalitate piscicolă (au murit 16 exemplare de nisetru) conform declaratiei reprezentantului fermei piscicole - au fost recoltate probe ihtiologice care vor fi trimise la un laborator, pentru efectuarea examenului toxicologic.**

**În urma interpretării rezultatelor analizelor probelor de apă -din punct de vedere fizico-chimic, din lacul Izvoru Muntelui (golf Potoci-viviera fermei piscicole) a existat un impact asupra corpului de apă, starea de calitate a a lacului a fost afectată. Prezenţa substanțelor extractibile cu solvenți şi a Cloroformului (triclormetan) în apă reprezintă o influenta antropică a activitătii omului asupra factorului de mediu apă.**

**IPJ Neamţ efectuează cercetari pt identificarea autorului producerii acestui incident.**

**2.3. Pe Marea Neagra**

**Nu au fost semnalate evenimente deosebite.**

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).**

**3.2. În domeniul solului şi vegetaţiei**

**Nu au fost semnalate evenimente deosebite.**

**3.3. În domeniul supravegherii radioactivităţii mediului**

**Nu au fost semnalate evenimente deosebite.**

**3.4. În municipiul Bucureşti**

**În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.**

**DIRECȚIA COMUNICARE ȘI DIGITALIZARE**